**Pirkimo sutartis [CPO LT pirkimo numeris]**

[UŽSAKOVO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau – UŽSAKOVAS), ir

[TIEKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau – TIEKĖJAS),

toliau kartu vadinami Šalimis, vadovaudamiesi dinaminės pirkimo sistemos „Daugiabučių namų atnaujinimo (modernizavimo) rangos darbų su projektavimo paslaugomis užsakymai per CPO LT elektroninį katalogą“ Nr. **[...]** įvykusiu rangos darbų su projektavimo paslaugomis konkrečiu pirkimu, sudarome šią statybos rangos darbų sutartį (toliau – Pirkimo sutartis):

# Bendrosios nuostatos

## Pirkimo sutartyje naudojamos sąvokos:

## CPO LT – Viešoji įstaiga CPO LT, atliekanti prekių, paslaugų ar darbų viešųjų pirkimų procedūras kitų perkančiųjų organizacijų naudai.

## Elektroninis katalogas – CPO LT valdoma ir tvarkoma informacinė sistema, kurioje vykdomi užsakymai. Interneto adresas http://www.cpo.lt.

## Darbai – TIEKĖJO pagal Pirkimo sutartį atliekamos techninio darbo projekto parengimo (įskaitant projekto vykdymo priežiūrą) paslaugos ir statybos rangos darbai, atliekami pagal techninį darbo projektą (priedas Nr. 2).

## Statybos rangos darbų pradžia – diena, kai TIEKĖJAS gavo visus reikalingus dokumentus (parengtas, suderintas, ekspertuotas ir UŽSAKOVO patvirtintas techninis darbo projektas, išduotas statybą leidžiantis dokumentas, pasirašytas statybvietės perdavimo ir priėmimo aktas) ir UŽSAKOVAS paskiria techninį prižiūrėtoją.

## Statybos rangos darbų pabaiga – momentas, kai užbaigti visi Pirkimo sutartyje numatyti statybos rangos darbai, ištaisyti defektai, užpildytas statybos darbų žurnalas, pateikti medžiagų sertifikatai ir atitikties deklaracijos, defektų šalinimo užtikrinimas, kita išpildomoji dokumentacija ir pasirašytas atliktų statybos rangos darbų aktas ir TIEKĖJO atliktų statybos rangos darbų perdavimo UŽSAKOVUI aktas bei UŽSAKOVUI perduoti visi statybos užbaigimui reikalingi dokumentai, kuriuos teisėtai turi saugoti UŽSAKOVAS.

## Pradinė Pirkimo sutarties vertė – Pirkimo sutarties kaina be pridėtinės vertės mokesčio (toliau – PVM), lygi TIEKĖJO pasiūlymo kainai be PVM, nurodytai Pirkimo sutarties priede Nr. 2 už visą perkamų Darbų apimtį.

## Pirkimo sutarties kaina - TIEKĖJUI mokėtina kaina už visus Darbus, lygi TIEKĖJO pasiūlymo kainai su PVM, nurodytai Pirkimo sutarties priede Nr. 2.

## UŽSAKOVAS, sudarydamas Pirkimo sutartį su TIEKĖJU, patvirtina kad turi teisę bei visus reikalingus įgalinimus sudaryti su TIEKĖJU Pirkimo sutartį dėl Darbų atlikimo trečiųjų asmenų nuosavybėje ir intervencijos į ją tiek, kiek tai yra būtina Darbams atlikti.

# Pirkimo sutarties dalykas

## Pirkimo sutartimi TIEKĖJAS įsipareigoja UŽSAKOVUI parengti užsakymo metu UŽSAKOVO pateiktame viešosios įstaigos Būsto energijos taupymo agentūros patvirtintame investicijų plane bei projektavimo (techninėje) užduotyje nurodytų darbų techninį darbo projektą, įskaitant projektavimo (techninėje) užduotyje ir/ar statybą ir projektavimą reglamentuojančių teisės aktų reikalavimuose nurodytų tyrimų atlikimą, UŽSAKOVUI įgaliojus, privalomųjų projekto rengimo dokumentų gavimą, statybą leidžiančio dokumento gavimą, pagal šių paslaugų teikimą reglamentuojančių teisės aktų reikalavimus, vykdyti projekto vykdymo priežiūrą ir savo jėgomis, medžiagomis, rizika bei atsakomybe, pagal parengtą ir su UŽSAKOVU suderintą techninį darbo projektą, atlikti statybos rangos darbus, o UŽSAKOVAS įsipareigoja priimti tinkamai (kokybiškai) atliktus Darbus ir sumokėti už juos Pirkimo sutartyje aptartomis sąlygomis ir tvarka.

## Darbų atlikimo vieta [statybos objekto adresas ].

# Pirkimo sutarties kaina

## Pirkimo sutartis yra fiksuotos kainos su peržiūra kainodaros sutartis.

## Pirkimo sutarties kaina sumokama TIEKĖJUI už visus Pirkimo sutartyje numatytus darbus. Faktinių Darbų kiekių neatitikimas projektiniams Darbų kiekiams (nustatytiems suderintame techniniame darbo projekte) priskiriamas TIEKĖJO rizikai. Šalys susitaria, kad atsiradę papildomi, Pirkimo sutartyje nenumatyti, Darbai atliekami tik pasirašius raštišką susitarimą su UŽSAKOVU.

## Į Pirkimo sutarties kainą įeina išlaidos, susijusios su techninio darbo projekto parengimu (įskaitant projekto vykdymo priežiūra), darbo jėgos, mechanizmų ir medžiagų kaina, mokesčiai, draudimo, transportavimo, techninės dokumentacijos statybos užbaigimo komisijai parengimo išlaidos, (išpildomoji dokumentacija ar kiti reikiami dokumentai) ir visos kitos, TIEKĖJUI pagal Lietuvos Respublikos įstatymus ir kitus teisės aktus bei Pirkimo sutartį priklausančios išlaidos. Pirkimo sutarties kaina apima ir tuos darbus, kurie nors ir nebuvo tiesiogiai nustatyti pirkimo dokumentuose ir Pirkimo sutartyje, bet yra būtini Pirkimo sutarčiai įvykdyti, o TIEKĖJAS turėjo ir galėjo juos numatyti ir įvertinti dar iki pasiūlymų pateikimo termino pabaigos.

## Į Pirkimo sutarties kainą įtrauktas visas už Darbus numatytas užmokestis ir TIEKĖJAS neturi teisės reikalauti padengti jokių išlaidų, viršijančių Pirkimo sutarties kainą, jeigu dėl to nebuvo atskiro rašytinio Šalių susitarimo.

## PVM mokamas pagal galiojančius Lietuvos Respublikos teisės aktus bei tarptautinius susitarimus, susijusius su Pirkimo sutarties vykdymu.

## Pirkimo sutarties vykdymo laikotarpiu Pirkimo sutarties kaina perskaičiuojama (didinama ar mažinama) pasikeitus (padidėjus ar sumažėjus) PVM tarifui. Raštiškai patvirtinus UŽSAKOVUI bei TIEKĖJUI ir ne vėliau kaip iki atitinkamų Darbų ar jų dalies perdavimo–priėmimo akto pasirašymo dienos, perskaičiuojami tik tų Darbų kaina, kuriems turėjo įtakos pasikeitęs PVM tarifas ir tik pasikeitusio mokesčio dydžiu.

## Pirkimo sutarties kainos perskaičiavimą dėl pasikeitusio (padidėjusio ar sumažėjusio) PVM tarifo inicijuoja TIEKĖJAS, kreipdamasis į UŽSAKOVĄ raštu, pateikdamas konkrečius skaičiavimus dėl pasikeitusio mokesčio tarifo įtakos Pirkimo sutarties kainai. UŽSAKOVAS taip pat turi teisę inicijuoti Pirkimo sutarties kainos perskaičiavimą dėl pasikeitusio (padidėjusio ar sumažėjusio) PVM tarifo.

## Pirkimo sutarties kainos perskaičiavimas įforminamas Šalių pasirašomu protokolu/susitarimu, kuriame užfiksuojama perskaičiuota Pirkimo sutarties kaina ir šio perskaičiavimo įsigaliojimo sąlygos.

## Pirkimo sutarties kainos ir Pradinės Pirkimo sutarties vertės perskaičiavimas dėl kitų mokesčių pasikeitimo nebus atliekamas.

## Pirkimo sutarties vykdymo laikotarpiu (jei Pirkimo sutarties galiojimas kartu su pratęsimu yra ilgesnis nei vieneri metai), vieną kartą metuose kovo mėnesį Pirkimo sutarties kaina ir Pradinės Pirkimo sutarties vertė peržiūrima (didinama ar mažinama) šiais atvejais ir tokia tvarka:

## Pirkimo sutarties kaina perskaičiuojama ne vėliau kaip kiekvienų metų kovo 31 d., taikant Statistikos departamento prie Lietuvos Respublikos Vyriausybės paskelbtus statybos sąnaudų kainų indeksus, jeigu nuo Pirkimo sutarties įsigaliojimo dienos arba, jeigu Pirkimo sutarties kaina buvo peržiūrėta – nuo Pirkimo sutarties kainos paskutinės peržiūros, statybos sąnaudų kainų pokytis yra didesnis kaip 3 % (trys procentai);

## Perskaičiavimas kiekvienų kitų metų kovo mėnesį atliekamas neatliktų Darbų kainos dalį dauginant iš perskaičiavimo koeficiento, gauto praėjusių metų gruodžio mėnesio kainų indeksą dalijant iš kainų indekso Pirkimo sutarties įsigaliojimo dieną, o jeigu Pirkimo sutarties kaina buvo peržiūrėta – iš paskutinio indeksavimo metu naudoto kainų indekso. Atitinkamai peržiūrima Pradinės Pirkimo sutarties vertė;

## Pirkimo sutarties kainos, Pradinės Pirkimo sutarties vertės pakeitimas įforminamas papildomu susitarimu prie Pirkimo sutarties;

## Perskaičiuota Pirkimo sutarties kaina pradedama taikyti nuo papildomo susitarimo įsigaliojimo dienos. Nauja kaina taikoma tik UŽSAKOVO mokėjimams pagal Pirkimo sutartį už atliktus po indeksavimo Darbus nuo balandžio mėnesio;

## Jei kiekvienu perskaičiavimo atveju papildomas susitarimas dėl ne nuo UŽSAKOVO priklausančių priežasčių nėra pasirašomas iki kovo 31 dienos, UŽSAKOVAS turi teisę už Darbus, atliktus po einamųjų metų kovo mėnesio atsiskaityti su TIEKĖJU vadovaujantis iki to momento galiojusia Pirkimo sutarties kaina.

# Pirkimo sutarties Darbų atlikimo terminai

## Darbai turi būti atlikti per [skaičiais] mėnesių nuo Pirkimo sutarties įsigaliojimo dienos.

## Darbų atlikimo terminas, numatytas Pirkimo sutarties 4.1 punkte, raštišku Šalių susitarimu gali būti pratęsiamas ir (ar) Darbų vykdymas sustabdomas esant ne nuo TIEKĖJO priklausančioms aplinkybėms, dėl kurių negalėjo būti atliekami Darbai, terminui, kol išnyks šios aplinkybės. Darbų atlikimo termino pratęsimas ir (ar) sustabdymas galimas esant bent vienam iš šių atvejų:

## UŽSAKOVAS nevykdo ir (ar) netinkamai vykdo Pirkimo sutartimi jam nustatytus įsipareigojimus ir todėl TIEKĖJAS negali vykdyti Darbų iš dalies arba pilnai (kaip numatyta Pirkimo sutarties 8.2.1, 8.2.2, 8.2.3., 8.2.6., 8.2.7 ir 8.2.8 punktuose), arba

## UŽSAKOVO TIEKĖJUI pateikiami nurodymai turi įtakos TIEKĖJO Darbų atlikimo terminams, kai siekiama apginti trečiųjų asmenų ir (ar) pastato savininkų ir (ar) naudotojų teisėtus interesus, įvykus inžinerinių tinklų avarijai, iškilus grėsmei pastato savininkams ir (ar) naudotojams ir pastato namo konstrukcijai (-oms); arba

## išskirtinai nepalankios klimato sąlygos technologiniam procesui vykdyti (išskirtinai nepalankiomis sąlygomis nelaikomos tokios klimatinės sąlygos, kurių galima tikėtis pagal vietos klimatines sąlygas), arba

## valstybės ir savivaldos institucijų veiksmai arba bet koks uždelsimas, kliūtys arba trukdymai, sukelti arba priskirtini UŽSAKOVUI ir (arba) UŽSAKOVO samdomiems tretiesiems asmenims TIEKĖJUI trukdo laiku atlikti Darbus; arba

## įsigyjamos papildomos projektavimo paslaugos, papildomi darbai be kurių negalima užbaigti Pirkimo sutarties.

## Jeigu TIEKĖJAS mano, kad atsirado objektyvus pagrindas (kaip numatyta Pirkimo sutarties 4.2 punkte) pratęsti ir (ar) stabdyti Darbų atlikimo terminą, tai TIEKĖJAS privalo raštu per 2 darbo dienas nuo įvykio ar aplinkybių atsiradimo pranešti UŽSAKOVUI, nurodydamas įvykį arba aplinkybes, dėl ko TIEKĖJAS negali vykdyti ar tinkamai vykdyti Darbų pagal Pirkimo sutartį.

## Darbus TIEKĖJAS vykdo pagal Kalendorinį darbų vykdymo grafiką (priedas Nr. 3), nurodytą Užsakytų darbų sąraše, kuris gali būti Šalių raštišku susitarimu detalizuojamas.

## Darbų atlikimo termino pratęsimas ir (ar) sustabdymas nustatomas UŽSAKOVO ir TIEKĖJO rašytiniu papildomu susitarimu prie Pirkimo sutarties. Atnaujinant ir (ar) pratęsiantdarbų atlikimo terminą, atitinkamai koreguojamas Kalendorinis darbų vykdymo grafikas.

## Iki statybos rangos darbų pradžios TIEKĖJAS privalo parengti visus statybos rangos darbų atlikimui reikalingus dokumentus (statinio techninį darbo projektą, lokalines sąmatas, kuriose numatytos sumos atitinka Pirkimo sutartyje numatytą statybos rangos darbų kainą ir kitus reikalingus dokumentus) ir tinkamai pasirengti statybos rangos darbų atlikimui.

## Pastebėtų Darbų trūkumų ar defektų šalinimas neprailgina Pirkimo sutartyje nustatyto galutinio Darbų atlikimo termino. Visas pretenzijas UŽSAKOVAS pareiškia Darbų priėmimo ir perdavimo momentu, o jeigu jis to nepadaro, tai vėlesnis UŽSAKOVO papildomų pretenzijų pareiškimas dėl akivaizdžių Darbų trūkumų negali būti priežastis, kuria remiantis UŽSAKOVAS gali atsisakyti priimti Darbus ir (ar) už juos nemokėti.

## Bendras pratęsimų ir sustabdymų terminas negali būti ilgesnis kaip 18 mėn.

## Jei UŽSAKOVAS sustabdo Darbų vykdymą daugiau nei 60 (šešiasdešimt) dienų ne dėl TIEKĖJO kaltės ir ne dėl aplinkybių, kurių atsiradimo rizika tenka TIEKĖJUI, TIEKĖJAS gali rašytiniu pranešimu pareikalauti leidimo atnaujinti Darbų vykdymą per 30 (trisdešimt) dienų, o tokio leidimo negavęs Sutartį nutraukti apie tai raštu pranešdamas Užsakovui Pirkimo sutartyje nustatyta tvarka.

## TIEKĖJAS turi teisę užbaigti Darbus anksčiau sutarto termino.

# Atliktų Darbų perdavimo ir priėmimo bei apmokėjimo tvarka

## TIEKĖJAS privalo perduoti UŽSAKOVUI parengtą ir suderintą techninio darbo projekto [įkeliamas UŽSAKOVO kataloge nurodytas skaičius] vnt. popierinių bylų egzempliorių ir 1 (vieną) bylą elektroninėje laikmenoje. Atliktų projektavimo paslaugų priėmimas atliekamas pasirašant atliktų paslaugų perdavimo–priėmimo aktą. Perleisti visas autoriaus turtines teises, numatytas Lietuvos Respublikos autorių teisių ir gretutinių teisių įstatyme, į visą projektinę dokumentaciją ir (arba) jos pavienes dalis, suteikiant teisę užsakovui disponuoti kūriniais jo nuožiūra ir (arba) kitaip realizuoti turtines teises, įgytas Pirkimo sutarties pagrindu. Šalys nurodo ir susitaria, kad šiame punkte nurodytos autoriaus turtinės teisės bus laikomos perleistomis UŽSAKOVUI, kai atitinkamą projektinę dokumentaciją arba jos dalį TIEKĖJAS perduos UŽSAKOVUI ir UŽSAKOVAS už techninio darbo projekto parengimo paslaugas sumokės Pirkimo sutartyje nustatyta tvarka. TIEKĖJAS nurodo ir patvirtina, kad UŽSAKOVAS neprivalo sumokėti TIEKĖJUI papildomai už šiame punkte nurodytas perleistas autoriaus turtines teises į kūrinius (projektinę dokumentaciją ir pavienes jos dalis). Šiame punkte nurodytas asmeninių turtinių teisių perleidimas neribojamas Lietuvos Respublikos teritorija.

## Statybos rangos darbai pagal Pirkimo sutartį perduodami ir priimami pagal atliktų darbų aktą (-us) (toliau – Aktas). Akto forma pateikiama Pirkimo sutarties priede Nr. 1. Darbų įvykdymo data laikoma data, kai UŽSAKOVAS pasirašo dvišalį Aktą. Akte TIEKĖJAS turi nurodyti darbų pavadinimą (nurodytą suderintame techniniame darbo projekte) įvardinti atliktų darbų procentą bei jų vertę.

## [TIEKĖJUI už tinkamai atliktus statybos rangos darbus yra sumokama ne daugiau kaip 95 % (devyniasdešimt penki procentai) atliktų statybos rangos darbų kainos. Likusieji 5 % (penki procentai) sumokami po galutinio Akto ir TIEKĖJO atliktų statybos rangos darbų perdavimo Užsakovui akto pasirašymo dienos, UŽSAKOVUI gavus Defektų ištaisymo garantiniu laikotarpiu užtikrinimą arba sulaikius mokėjimą visam garantiniam Defektų ištaisymo laikotarpiui – Pirkimo sutarties 7.4 punkte nustatyta tvarka.] *(taikoma, kai nepasirenkamas avansinis mokėjimas).*

5.3. [Apmokėjimo sąlygos: *(taikoma, kai pasirenkama avansinis mokėjimas).*

5.3.1. TIEKĖJUI paprašius, UŽSAKOVAS statybos rangos darbams sumoka avansą – ne daugiau kaip 30 procentų statybos rangos darbų kainos. Dėl avansinio mokėjimo TIEKĖJAS turi teisę kreiptis po techninio darbo projekto parengimo, kai yra gautas statybą leidžiantis dokumentas, pateikdamas avansinio mokėjimo sąskaitą faktūrą ir avansinio mokėjimo grąžinimo garantiją – banko garantiją ar draudimo bendrovės laidavimo raštą, kuriame būtų nurodyta privaloma sąlyga pagal pirmą pareikalavimą (užtikrinimo sąlygos: avanso dydžio užtikrinimo suma; galiojimo laikas - avanso mokėjimo užtikrinimo garantija turi galioti tol, kol bus užskaitytas avansinis mokėjimas; besąlyginis ir neatšaukiamas įsipareigojimas sumokėti užtikrinimo sumą ne ginčo tvarka per nustatytą terminą, gavus pirmą raštišką UŽSAKOVO reikalavimą mokėti, patvirtinantį: a) kad TIEKĖJAS pagal Pirkimo sutarties sąlygas negražino avansinio mokėjimo ir b) sumą, kurios TIEKĖJAS negrąžino.). TIEKĖJAS banko garantiją ar draudimo bendrovės laidavimo raštą turi iš anksto suderinti su UŽSAKOVU. UŽSAKOVAS sumoka avansu per 30 darbo dienų nuo avansinio mokėjimo sąskaitos faktūros ir avansinio mokėjimo grąžinimo garantijos gavimo dienos. Šis terminas gali būti pratęstas dėl aplinkybių, susijusių su lengvatinio kreditavimo sutarties tarp UŽSAKOVO ir finansuotojo pasirašymu ir kredito avansui sumokėti suteikimu. Sumokėto avanso suma išskaitoma iš mokėjimo sumos. Tuo atveju, jei Pirkimo sutartis neįvykdyta ar įvykdyta nepilnai, išmokėta ir neužskaityta avanso suma grąžinama UŽSAKOVUI. Jei avanso mokėjimo grąžinimą užtikrinantis bankas ar draudimo bendrovė taptų nemokiu (-ia), paskelbtų apie ketinimą nebevykdyti įsipareigojimų ar iš kitų aplinkybių būtų aišku, jog nebegalės įvykdyti prisiimtų įsipareigojimų, UŽSAKOVAS gali reikalauti, kad TIEKĖJAS pateiktų naują avansinio mokėjimo grąžinimo užtikrinimą, atitinkantį šio punkto reikalavimus;

5.3.2. kai išmokėtas avansas, likusi suma sumokama dalimis, už per vieną mėnesį atliktus statybos rangos darbus, pirmą mokėjimą atliekant už statybos rangos darbus, kurių kainos nepadengia avansinio mokėjimo suma. Kai avansas neišmokamas (TIEKĖJUI nepaprašius ar nepateikus tinkamo avansinio mokėjimo grąžinimo užtikrinimo), už statybos rangos darbus atsiskaitoma nuo pirmo statybos rangos darbų atlikimo mėnesio;

5.3.3. Tiekėjui už tinkamai atliktus statybos rangos darbus yra sumokama ne daugiau kaip 95 % (devyniasdešimt penki procentai) atliktų statybos rangos darbų kainos. Likusieji 5 % (penki procentai) sumokami po galutinio Akto ir TIEKĖJO atliktų statybos rangos darbų perdavimo Užsakovui akto pasirašymo dienos, UŽSAKOVUI gavus Defektų ištaisymo garantiniu laikotarpiu užtikrinimą arba sulaikius mokėjimą visam garantiniam Defektų ištaisymo laikotarpiui – Pirkimo sutarties 7.4 punkte nustatyta tvarka.]

5.4. Tarpiniai atliktų statybos rangos darbų perdavimai ir priėmimai atliekami už statybos rangos darbus, atliktus per vieną mėnesį, o atlikus visus statybos rangos darbus – priduodamas visas užbaigtas statinys. Į Aktus įtraukiamos visos TIEKĖJUI pagal Pirkimo sutarties nuostatas mokėtinos sumos. Aktą pasirašo: iš TIEKĖJO pusės – TIEKĖJO statybos vadovas arba įgaliotas asmuo, o iš UŽSAKOVO pusės – Techninis prižiūrėtojas ir UŽSAKOVO vadovo įgaliotas asmuo. UŽSAKOVAS priimdamas statybos rangos darbus, sprendžia, ar statybos rangos darbai buvo atlikti pagal Pirkimo sutarties sąlygas ir ar atitinka UŽSAKOVO reikalavimus. UŽSAKOVAS neapmoka už papildomus Pirkimo sutartyje nenumatytus statybos rangos darbus kai dėl jų nebuvo susitarta raštu iš anksto.

## TIEKĖJAS pateikia 2 Aktų egzempliorius UŽSAKOVUI iki einamojo mėnesio paskutinės darbo dienos. UŽSAKOVAS per 5 (penkias) darbo dienas nuo Akto gavimo dienos priima statybos rangos darbus ir pasirašo pateiktus Aktus, tuo pačiu terminu grąžindamas jį TIEKĖJUI, arba tuo pačiu terminu priima neginčijamą atliktų statybos rangos darbų dalį ir pareiškia raštu Pirkimo sutarties nuostatomis pagrįstas pretenzijas dėl netinkamo statybos rangos darbų atlikimo.

## Galutinis statybos rangos darbų perdavimas ir priėmimas atliekamas visiškai užbaigus statybos rangos darbus ir Pirkimo sutartimi bei teisės aktų nustatyta tvarka perdavus techninę – išpildomąją dokumentaciją. TIEKĖJAS prieš 10 (dešimt) darbo dienų iki numatomos visų statybos rangos darbų pabaigos praneša UŽSAKOVUI raštu apie pasirengimą galutinai perduoti statybos rangos darbus pateikdamas pasirašytą Aktą ir TIEKĖJO atliktų statybos rangos darbų perdavimo UŽSAKOVUI aktą. UŽSAKOVAS organizuoja galutinį statybos rangos darbų priėmimą ne vėliau kaip per 10 (dešimt) darbo dienų nuo TIEKĖJO pranešimo gavimo dienos ir per kitas 5 (penkias) darbo dienas pasirašo Aktą ir TIEKĖJO atliktų statybos rangos darbų perdavimo UŽSAKOVUI aktą arba tuo pačiu terminu pareiškia raštu Pirkimo sutarties nuostatomis pagrįstas pretenzijas. Šis terminas iki 10 (dešimt) darbo dienų gali būti atidedamas, jeigu UŽSAKOVAS pagrįstai ir motyvuotai pareikalauja papildomos arba detalizuotos informacijos apie atliktus statybos rangos darbus ar naudotas medžiagas. Ištaisius statybos rangos darbų defektus, statybos rangos darbai nedelsiant pakartotinai pateikiami priimti.

## TIEKĖJAS privalo visus statybos rangos darbus, kurie bus paslėpti kitais statybos rangos darbais ir konstrukcijomis (vadinamuosius „paslėptus Darbus“), pateikti UŽSAKOVO priėmimui, įspėjęs jį apie tai mažiausiai prieš vieną darbo dieną, bei tinkamai įforminti paslėptų darbų aktą.

## Jeigu bet kuriuo Pirkimo sutarties vykdymo metu paaiškėja, kad atlikti statybos rangos darbai neatitinka Pirkimo sutartyje ar jos prieduose nustatytų kokybės reikalavimų, naudotos prastesnės kokybės medžiagos, nukrypta nuo techninės specifikacijos ar projekto ir kitų statybos rangos darbų reikalavimų be UŽSAKOVO raštiško sutikimo, tokie atvejai fiksuojami įrašais statybos darbų žurnale bei sudaromas abiejų Šalių pasirašomas nustatytų Statybos defektų aktas. TIEKĖJUI nepagrįstai atsisakius pasirašyti nustatytų Statybos defektų aktą, jis pasirašomas UŽSAKOVO vienašališkai ir įteikiamas TIEKĖJUI pasirašytinai arba išsiunčiamas registruotu paštu. TIEKĖJAS neatsako, jei defektai atsirado dėl neteisingos eksploatacijos, sugadinimo, neteisingų, nuo TIEKĖJO nepriklausančių sprendimų, ar kitų įstatymuose numatytų atsakomybę šalinančių aplinkybių.

## UŽSAKOVAS turi teisę nepasirašyti Aktų ir neatlikti mokėjimų, kol TIEKĖJAS savo sąskaita nepašalina nustatytų Statybos defektų akte nurodytų trūkumų. UŽSAKOVAS turi teisę pareikšti TIEKĖJUI pretenzijas dėl išaiškėjusių atliktų statybos rangos darbų trūkumų, jei būtų nustatyta, kad jie atsirado dėl TIEKĖJO kaltės, taip pat ir pasibaigus Pirkimo sutarties vykdymo laikui, tačiau tebegaliojant Pirkimo sutartimi nustatytiems atliktų statybos rangos darbų garantiniams laikotarpiams, nurodytiems Pirkimo sutartyje. Tokiu atveju UŽSAKOVAS turi teisę reikalauti, kad TIEKĖJAS ištaisytų nustatytus trūkumus savo sąskaita. Jei TIEKĖJAS per protingą UŽSAKOVO nurodytą terminą nurodytų trūkumų neištaiso arba atsisako juos ištaisyti, UŽSAKOVAS turi teisę reikalauti, kad TIEKĖJAS kompensuotų patirtus nuostolius (įskaitant UŽSAKOVO savo lėšomis įgyvendintų statybos darbų, kuriais ištaisomi nurodyti trūkumai, išlaidas).

## TIEKĖJAS privalo per protingą, su UŽSAKOVU suderintą, laikotarpį pašalinti Statybos užbaigimo komisijos nustatytus trūkumus. Trūkumų ištaisymo laikotarpis su UŽSAKOVU suderinamas atsižvelgiant į Statybos užbaigimo komisijos nustatytą trūkumų ištaisymo laikotarpį ir įforminamas papildomu susitarimu, kuriame nurodami papildomi statybos darbai ir jų atlikimo laikotarpis.

## Sąskaitą faktūrą TIEKĖJAS gali išrašyti tik po to, kai abi šalys pasirašė Aktą (galutiniam mokėjimui – galutinį Aktą, TIEKĖJO atliktų statybos rangos darbų perdavimo UŽSAKOVUI aktą ir TIEKĖJUI pateikus Defektų ištaisymo garantiniu laikotarpiu užtikrinimą). Sąskaitoje faktūroje turi būti nurodytas Pirkimo sutarties ir Akto numeris. Prie sąskaitos faktūros turi būti pridėtas abiejų Šalių pasirašytas Aktas (galutiniam mokėjimui – galutinis Aktas ir TIEKĖJO atliktų statybos rangos darbų perdavimo UŽSAKOVUI aktas) bei kiti pagal Pirkimo sutartį numatyti dokumentai. TIEKĖJAS sąskaitoje faktūroje Galutiniam apmokėjimui turi nurodyti ne mažiau kaip 5 % (penkis procentus) statybos rangos darbų kainos.

## Apmokėjimas už statybos rangos darbus yra vykdomas dalimis po atitinkamo Akto pasirašymo per 30 (trisdešimt) kalendorinių dienų. Galutinis apmokėjimas yra vykdomas per 30 (trisdešimt) kalendorinių dienų po Akto, TIEKĖJO atliktų statybos rangos darbų perdavimo UŽSAKOVUI akto pasirašymo ir Defektų ištaisymo garantiniu laikotarpiu užtikrinimo dokumento pateikimo. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis TIEKĖJUI pateikia įrodymus, patvirtinančius apie finansavimo iš trečiųjų šalių vėlavimą.

## Apmokėjimas už techninio darbo projekto parengimą atliekamas gavus statybą leidžiantį dokumentą ir pasirašius paslaugų perdavimo–priėmimo aktą per 30 (trisdešimt) kalendorinių dienų. Šiame punkte nurodytas mokėjimo terminas susietas su finansavimu, gaunamu iš trečiųjų šalių, gali būti pratęstas, tačiau bet kokiu atveju šis terminas negali viršyti 60 (šešiasdešimt) dienų. Nurodytu atveju ilgesnio apmokėjimo taikymo galimybę UŽSAKOVAS įgyja tik tuo atveju, jei jis TIEKĖJUI pateikia įrodymus patvirtinančius apie finansavimo iš trečiųjų šalių vėlavimą.

## Už projekto vykdymo priežiūros paslaugas UŽSAKOVAS apmoka TIEKĖJUI proporcingai pagal statybos rangos darbų įvykdymą atsiskaitomuoju laikotarpiu, bet ne rečiau kaip kas ketvirtį. Atsiskaitoma per 30 (trisdešimt) kalendorinių dienų. Šiame punkte nurodytas mokėjimo terminas susietas su finansavimu, gaunamu iš trečiųjų šalių, gali būti pratęstas, tačiau bet kokiu atveju šis terminas negali viršyti 60 (šešiasdešimt) dienų. Nurodytu atveju ilgesnio apmokėjimo taikymo galimybę UŽSAKOVAS įgyja tik tuo atveju, jei jis TIEKĖJUI pateikia įrodymus patvirtinančius apie finansavimo iš trečiųjų šalių vėlavimą.

## Tiesioginio atsiskaitymo TIEKĖJO pasitelkiamiems subtiekėjams (subrangovams) galimybės įgyvendinamos šia tvarka:

## Subtiekėjas, norėdamas, kad UŽSAKOVAS tiesiogiai atsiskaitytų su juo pateikia prašymą UŽSAKOVUI ir inicijuoja trišalės sutarties tarp jo, UŽSAKOVO ir TIEKĖJO sudarymą. Sutartis turi būti sudaryta ne vėliau kaip iki pirmojo UŽSAKOVO atsiskaitymo su subtiekėju (subrangovu). Šioje sutartyje nurodoma TIEKĖJO teisė prieštarauti nepagrįstiems mokėjimams, tiesioginio atsiskaitymo su subtiekėju (subrangovu) tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

## Subtiekėjas (subrangovas), prieš pateikdamas sąskaitą UŽSAKOVUI, turi ją suderinti su TIEKĖJU. Suderinimas laikomas tinkamu, kai subtiekėjo (subrangovo) išrašytą sąskaitą raštu patvirtina atsakingas TIEKĖJO atstovas, kuris yra nurodytas trišalėje sutartyje. UŽSAKOVO atlikti mokėjimai subtiekėjui (subrangovui) pagal jo pateiktas sąskaitas atitinkamai mažina sumą, kurią UŽSAKOVAS turi sumokėti TIEKĖJUI pagal Pirkimo sutarties sąlygas ir tvarką. TIEKĖJAS, išrašydamas ir pateikdamas sąskaitas UŽSAKOVUI, atitinkamai į jas neįtraukia subtiekėjo (subrangovo) tiesiogiai UŽSAKOVUI pateiktų ir TIEKĖJO patvirtintų sąskaitų sumų.

## Tiesioginis atsiskaitymas su subtiekėju (subrangovu) neatleidžia TIEKĖJO nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju (subrangovu), TIEKĖJUI Pirkimo sutartimi numatytos teisės, pareigos ir kiti įsipareigojimai nepereina subtiekėjui (subrangovui).

## Atsiskaitymas su subtiekėju (subrangovu) vykdomas per 30 (trisdešimt) kalendorinių dienų nuo tinkamos sąskaitos pateikimo UŽSAKOVUI. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis subtiekėjui (subrangovui) pateikia įrodymus, patvirtinančius apie finansavimo iš trečiųjų šalių vėlavimą.

## Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Pirkimo sutartyje nustatytą mokėjimo tvarką. Atsiskaitymai su subtiekėju (subrangovu) atliekami trišalėje Sutartyje nustatyta kaina, bet ne didesne, nei nustatyta Pirkimo sutartyje.

## Jei dėl tiesioginio atsiskaitymo su subtiekėju (subrangovu) faktiškai nesutampa TIEKĖJO ir subtiekėjo (subrangovo) nurodyti faktiniai kiekiai / apimtys / mokėtinos sumos, rizika prieš UŽSAKOVĄ tenka TIEKĖJUI ir neatitikimai pašalinami TIEKĖJO sąskaita.

## Sąskaita – faktūra rengiama vadovaujantis Lietuvos Respublikos pridėtinės vertės mokesčio įstatymo ir jo įgyvendinamųjų teisės aktų nuostatomis.

## Jei faktiškai atliktų mėnesio statybos rangos darbų apimtis nesutampa su Užsakytų darbų sąraše numatyta mėnesio statybos rangos darbų apimtimi, visi reikalaujami dokumentai įforminami bei mokėjimai atliekami vadovaujantis faktiškai atliktų statybos rangos darbų apimtimis.

## Vykdant Pirkimo sutartį, visi Pirkimo sutarties mokėjimų dokumentai (sąskaitos faktūros, įskaitant Aktus, TIEKĖJO atliktų statybos rangos darbų perdavimo UŽSAKOVUI aktus) teikiamos elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos TIEKĖJO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Perkančioji organizacija elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

# Garantijos ir statybos rangos darbų kokybės užtikrinimas

## Statiniui galioja Civiliniame kodekse nustatyti minimalūs garantiniai terminai.

## TIEKĖJAS garantuoja, kad statybos užbaigimo metu jo atlikti statybos rangos darbai atitiks techniniame darbo projekte / techniniame ir darbo projektuose numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų statybos rangos darbų vertę.

## TIEKĖJAS Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų statybos rangos darbų defektus.

## Jeigu TIEKĖJAS atliko statybos rangos darbus pažeisdamas techninėje specifikacijoje, techniniame darbo projekte / techniniame ir darbo projektuose ir Pirkimo sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, UŽSAKOVAS turi teisę reikalauti, kad TIEKĖJAS:

## nedelsiant sustabdytų ir (ar) nutrauktų statybos rangos darbų atlikimą, arba

## neatlygintinai pakeistų nekokybiškas medžiagas, gaminius, arba

## neatlygintinai pagerintų atliekamų statybos rangos darbų kokybę, arba

## neatlygintinai ištaisytų netinkamai atliktus statybos rangos darbus, arba

## atlygintų UŽSAKOVUI statybos rangos darbų trūkumų šalinimo išlaidas.

# Užtikrinimai ir draudimai

## TIEKĖJAS per 5 darbo dienas nuo Pirkimo sutarties pasirašymo dienos privalo pateikti Pirkimo sutarties įvykdymo užtikrinimą, kurio vertė ne mažesnė kaip [5 % (penki procentai) / 6 % (šeši procentai) / 7 % (septyni procentai) / 8 % (aštuoni procentai) / 9 % (devyni procentai) /10 % (dešimt procentų)] nuo Pirkimo sutarties kainos su PVM. Užtikrinimas turi būti besąlyginis ir neatšaukiamas ir galioti iki visiško TIEKĖJO įsipareigojimų UŽSAKOVUI įvykdymo iki bus pateiktas Defektų ištaisymo garantiniu laikotarpiu užtikrinimas – pirmo pareikalavimo UŽSAKOVO naudai išduota  Lietuvoje ar užsienyje registruoto banko garantija / draudimo bendrovės laidavimas] / mokėjimas į UŽSAKOVO sąskaitą (suma ne mažesnė kaip [5 % (penki procentai) / 6 % (šeši procentai) / 7 % (septyni procentai) / 8 % (aštuoni procentai) / 9 % (devyni procentai) /10 % (dešimt procentų)] Pirkimo sutarties kainos su PVM), tačiau ne trumpiau kaip iki 30 (trisdešimtos) kalendorinės dienos po Pirkimo sutartyje numatyto vėliausio TIEKĖJO sutartinių įsipareigojimų vykdymo termino pabaigos. Kai Pirkimo sutarties trukmė ilgesnė nei metai, TIĖKĖJAS gali pateikti dalinį tokios pat vertės Pirkimo sutarties įvykdymo užtikrinimą, ne trumpesniam nei metų laikotarpiui. Tokiu atveju, naują Pirkimo sutarties įvykdymo užtikrinimą TIEKĖJAS privalo pateikti ne vėliau nei pasibaigia anksčiau pateikto Pirkimo sutarties įvykdymo užtikrinimo galiojimas. Šalims raštiškai sutarus atlikti papildomus Darbus, TIEKĖJAS per 5 darbo dienas nuo susitarimo pasirašymo dienos privalo pateikti UŽSAKOVUI šių darbų įvykdymo užtikrinimą, kurio vertė ne mažesnė kaip [5 % (penki procentai) / 6 % (šeši procentai) / 7 % (septyni procentai) / 8 % (aštuoni procentai) / 9 % (devyni procentai) /10 % (dešimt procentų)] nuo papildomų Darbų vertės.

## TIEKĖJAS likus 5 (penkioms) darbo dienoms iki statybos rangos darbų pražios privalomai apdraudžia statybos laikotarpiui visus Pirkimo sutartyje numatytus statybos rangos darbus pilna atstatomąja verte nuo visų galimų rizikų UŽSAKOVO naudai ir įteikia galiojantį draudimo liudijimą UŽSAKOVUI.

## TIEKĖJO civilinė atsakomybė privalo būti apdrausta Darbų atlikimą reglamentuojančiuose teisės aktuose nustatyta tvarka. TIEKĖJAS kartu su Pirkimo sutartimi UŽSAKOVUI privalo pateikti civilinės atsakomybės draudimo faktą įrodančius dokumentus.

## TIEKĖJAS per 5 (penkias) darbo dienas nuo visų statybos rangos darbų atlikimo pabaigos privalo pateikti Defektų ištaisymo garantiniu laikotarpiu užtikrinimą – pirmo pareikalavimo UŽSAKOVO naudai išduotą Lietuvoje ar užsienyje registruoto banko garantiją / draudimo bendrovės laidavimą [5 %] (penkių procentų) [ir papildomą ... Eur] nuo statybos rangos darbų kainos su PVM arba UŽSAKOVAS sulaiko mokėjimą visam garantiniam Defektų ištaisymo laikotarpiui nuo TIEKĖJUI mokėtinos sumos. Defektų ištaisymo garantiniu laikotarpiu užtikrinimas turi būti besąlyginis ir neatšaukiamas ir turi galioti nuo galutinio Akto bei TIEKĖJO atliktų statybos rangos darbų perdavimo UŽSAKOVUI akto sudarymo dienos ne trumpiau nei Lietuvos Respublikos statybos įstatyme nurodytais terminais [ir pridedant papildomą TIEKĖJO pasiūlytą terminą ... m.].

## Jei Lietuvoje ar užsienyje registruoto banko garantiją ar draudimo bendrovės laidavimo raštą išdavęs juridinis asmuo negali įvykdyti savo įsipareigojimų, TIEKĖJAS per 5 (penkias) darbo dienas turi pateikti naują Pirkimo sutarties įvykdymo užtikrinimą tomis pačiomis sąlygomis kaip ir ankstesnysis.

# Šalių teisės ir pareigos

## UŽSAKOVAS turi teisę:

## kontroliuoti ir prižiūrėti, ar atliekamų statybos rangos darbų atlikimo eiga, kiekis, kaina, medžiagų kokybė atitinka techninį darbo projektą, darbų kiekių žiniaraščius, Aktus, sąskaitas – faktūras, UŽSAKOVO pateiktų medžiagų naudojimą. Pastabas dėl vykdomų statybos rangos darbų gali pateikti projekto vykdymo priežiūros, techninės priežiūros vadovai raštu – įrašais statybos darbų žurnale ir UŽSAKOVAS;

## reikalauti, kad TIEKĖJAS statybos rangos darbus vykdytų pagal techninį darbo projektą ir laikydamasis normatyvinių statybos dokumentų reikalavimų. Jeigu TIEKĖJAS nukrypsta nuo techninio darbo projekto, Šalių patvirtinto Kalendorinio darbų vykdymo grafiko, nesilaiko normatyvinių statybos dokumentų reikalavimų ir (ar) statybos Darbų vykdymo protokoluose nurodytų ir TIEKĖJO prisiimtų įsipareigojimų, UŽSAKOVAS turi teisę raštu reikalauti šalinti defektus, nepriimti nekokybiškai atliktų statybos rangos darbų ir nemokėti už netinkamai atliktus statybos rangos darbus iki nustatytų statybos rangos Darbų defektų pašalinimo arba pašalinti trūkumus trečiųjų asmenų pagalba TIEKĖJO sąskaita;

## duoti nurodymus TIEKĖJUI ir reikalauti jų vykdymo, jei statybos eigoje atsiliekama nuo Kalendorinio darbų vykdymo grafiko ar pažeidžiami Pirkimo sutartyje nurodyti kokybės reikalavimai;

* + 1. reikalauti, kad TIEKĖJAS savo sąskaita ištaisytų techninį darbo projektą pagal ekspertizės metu gautas privalomas pastabas. Techninio darbo projekto pataisymas pagal ekspertizės privalomąsias pastabas turi būti atliktas per 15 (penkiolika) kalendorinių dienų nuo pastabų gavimo dienos;

## reikalauti, kad TIEKĖJAS savo sąskaita pašalintų statybos rangos darbų defektus, atsiradusius per garantinį laikotarpį.

## UŽSAKOVAS įsipareigoja:

## per 5 (penkias) darbo dienas po rašytinio TIEKĖJO prašymo gavimo pateikti pastarajam visus sutikimus, įgaliojimus ir (ar) kitus reikalingus leidimus bei dokumentus, kad TIEKĖJAS galėtų veikti kaip UŽSAKOVO įgaliotas asmuo visose kompetentingose institucijose ta apimtimi, kiek tai susiję su visais Darbais;

## pateikti Darbams vykdyti reikalingus dokumentus, kuriuos pagal įstatymus ar kitus teisės aktus UŽSAKOVAS privalo pateikti TIEKĖJUI. Tuo atveju, jeigu TIEKĖJUI bus reikalingi kiti, Pirkimo sutartyje nenurodyti dokumentai, jis įsipareigoja apie tai įspėti UŽSAKOVĄ ne vėliau kaip prieš 5 (penkias) darbo dienas, raštu nurodydamas konkrečiai kokių dokumentų jam reikia ir kokia forma jie turėtų būti pateikti;

* + 1. organizuoti techninio darbo projekto ekspertizės atlikimą (jeigu ji privaloma vadovaujantis LR teisės aktais);

## bendradarbiauti su TIEKĖJU vykdant Pirkimo sutartį;

* + 1. sumokėti TIEKĖJUI už tinkamai atliktus bei nustatyta tvarka priimtus Darbus Pirkimo sutartyje numatytais terminais ir tvarka;

## užtikrinti TIEKĖJUI galimybę laisvai patekti į statinio Darbų atlikimo vietą iki Pirkimo sutarties galiojimo pabaigos;

## vykdyti UŽSAKOVO funkcijas ir statybos rangos darbų techninę priežiūrą. Statybos rangos darbų techninę priežiūrą vykdo UŽSAKOVO paskirtas techninis prižiūrėtojas. UŽSAKOVAS turi teisę Pirkimo sutarties galiojimo metu keisti techninį prižiūrėtoją arba pasitelkti dar kelis techninius prižiūrėtojus, prieš tai pranešdamas TIEKĖJUI. Techniniu prižiūrėtoju UŽSAKOVAS gali skirti savo atsakingą darbuotoją arba tam tikslui samdyti kitą fizinį (pagal darbo sutartį) ar juridinį asmenį;

## nedelsiant spręsti tarp TIEKĖJO ir objekto, kuriame atliekami Darbai, savininkų bei naudotojų kylančias problemas, klausimus;

## Pirkimo sutartyje nustatytomis sąlygomis priimti iš TIEKĖJO tinkamai atliktus Darbus;

##  per 3 darbo dienas nuo informacijos apie TIEKĖJO pasitelktus (pakeistus) subtiekėjus (subrangovus) gavimo dienos raštu informuoti šiuos subtiekėjus (subrangovus) dėl galimybės tiesiogiai atsiskaityti su jais;

## patvirtinti, kad turi teisę bei visus reikalingus įgalinimus sudaryti su TIEKĖJU Pirkimo sutartį dėl Darbų atlikimo trečiųjų asmenų nuosavybėje ir intervencijos į ją tiek, kiek tai yra būtina Darbams atlikti;

## [...] [apmokėti už statybą leidžiančio dokumento išdavimą.] *(taikoma, kai užsakovas užsakyme nurodo, kad jis pats apmoka už statybą leidžiančio dokumento išdavimą).*

## TIEKĖJAS turi teisę:

## naudotis Lietuvos Respublikos statybos įstatymo, statybos techniniuose reglamentuose ir kituose Lietuvos Respublikos įstatymuose numatytomis TIEKĖJO (Rangovo) teisėmis;

## Darbų atlikimui pasitelkti šiuos subtiekėjus (subrangovus): [pavadinimas (-ai), įmonės kodas];

## gauti UŽSAKOVO apmokėjimą už įvykdytus Darbus pagal Pirkimo sutartyje nustatytas sąlygas ir tvarką;

## naudotis kitomis teisės aktuose numatytomis TIEKĖJO (Rangovo) teisėmis.

## TIEKĖJAS įsipareigoja:

## ne vėliau kaip per 5 (penkias) dienas nuo Pirkimo sutarties pasirašymo dienos, paskirti TIEKĖJO atstovą ir suteikti jam visus įgaliojimus, būtinus TIEKĖJO vardu veikti pagal Pirkimo sutartį. TIEKĖJO atstovas įgyja teisę Pirkimo sutarties tikslais veikti TIEKĖJO vardu nuo momento, kai TIEKĖJAS praneša UŽSAKOVUI apie jo paskirtą atstovą;

* + 1. ne vėliau kaip per 5 (penkias) darbo dienas nuo Pirkimo sutarties įsigaliojimo dienos, suderinti su UŽSAKOVU ir jam pateikti projekto vadovo/projekto dalies (-ių) vadovo (-ų), paskirtų vykdyti sutartinius TIEKĖJO įsipareigojimus, sąrašą, kuriame būtų nurodyta minėtiems specialistams numatoma priskirti veiklos sritis, kvalifikacija, reikalinga tinkamai atlikti Darbus, ir jų kvalifikaciją patvirtinančių dokumentų kopijas;
		2. nedelsiant, bet ne vėliau kaip per 3 darbo dienas po atitinkamų aplinkybių atsiradimo/paaiškėjimo raštu informuoti Užsakovą apie atsiradimą aplinkybių, galinčių trukdyti pradėti, teikti ir (arba) baigti teikti Darbus (įskaitant ir Užsakovo pateiktos informacijos, duomenų, dokumentų trūkumą, realią tikimybę, kad Užsakovo nurodymai kelia grėsmę Darbų kokybei, jų atlikimo terminams);

## prieš 3 (tris) darbo dienas iki statybos rangos darbų pradžios įsakymu ar kitu tvarkomuoju dokumentu, įstatymų nustatyta tvarka paskirti kvalifikuotą statinio statybos vadovą/ specialiųjų statybos darbų vadovą (-us) ir atestuotą asmenį, atsakingą už elektros ūkį ir darbų saugą;

## prieš pradėdamas rengti techninį darbo projektą, išsiaiškinti UŽSAKOVO pageidavimus bei atsižvelgti į jo pastabas ir pasiūlymus, imtis visų įmanomų priemonių, kad rengiamas techninis darbo projektas būtų parengtas pagal UŽSAKOVO pageidavimus neviršijant techninės užduoties reikalavimų ir vadovaujantis galiojančiomis teisės aktų, reglamentuojančių statybos ir projektavimo veiklą, normomis;

## ne vėliau kaip per 10 (dešimt) dienų nuo Pirkimo sutarties įsigaliojimo dienos, sudaryti Darbų atlikimo grafiką ir raštu suderinti jį su UŽSAKOVU;

## techninį darbo projektą rengti pagal Pirkimo sutarties, techninės užduoties, projekto rengimo dokumentus;

## apie reikalingus, Pirkimo sutartyje nenurodytus dokumentus, įspėti UŽSAKOVĄ ne vėliau kaip prieš 5 (penkias) dienas, raštu nurodant konkrečiai kokie dokumentai reikalingi ir kokia forma jie turėtų būti pateikti;

## bendradarbiauti su UŽSAKOVU, neatlygintinai konsultuoti UŽSAKOVĄ su Pirkimo sutarties vykdymu susijusiais klausimais, operatyviai bei neatlygintinai pašalinti visus pastebėtus techninio darbo projekto trūkumus ir netikslumus bei išspręsti visus su tuo susijusius klausimus;

## suderinti su UŽSAKOVU visus koncepcinius sprendimus, projektinius sprendimus, taip pat projekte nustatytas naudoti medžiagas;

## techninio darbo projekto rengimo metu, esant poreikiui, atlikti UŽSAKOVO nurodytų techninėje užduotyje ir/ar pagal projektavimą reglamentuojančių teisės aktų reikalavimus būtinus atlikti tyrimus (organizuoti ir savo lėšomis atlikti statinio ekspertizės, statinio statybos sklypo geodezinių, geologinių, hidrogeologinių, aplinkos taršos ir kitus tyrimus, taip pat ir gretimų statinių, kuriems gali turėti įtakos numatomi statybos darbai, tyrimus);

## prieš atlikdamas bet kokį su UŽSAKOVU anksčiau suderinto projekto sprendinio pakeitimą, gauti raštišką UŽSAKOVO pritarimą. Vykdydamas minėtus techninio darbo projekto pakeitimus, TIEKĖJAS privalo atitinkamai pakeisti visas jų dalis, susijusias su konkrečiu pakeitimu;

## ištaisyti techninį darbo projektą pagal ekspertizės metu gautas privalomas pastabas ir pakartotinai pateikti ekspertizės rangovui bei gauti projekto įvertinimą, kad projektas atitinka esminius statinio reikalavimus, projekto rengimo dokumentų, kitų statybos teisės aktų reikalavimus.

## [...] Gauti statybą leidžiantį dokumentą. Gavus statybą leidžiantį dokumentą, perduoti jį UŽSAKOVUI kartu su [įkeliamas UŽSAKOVO kataloge nurodytas skaičius] vnt. techninio darbo projekto popierinių bylų egzempliorių ir 1 byla elektroninėje laikmenoje.] *(taikoma, kai užsakovas užsakyme nurodo, kad statybą leidžiantį dokumentą privalo išimti tiekėjas).*

## [...] Po statybą leidžiančio dokumento išdavimo, perduoti UŽSAKOVUI [įkeliamas UŽSAKOVO kataloge nurodytas skaičius] vnt. techninio darbo projekto popierinių bylų egzempliorių ir 1 byla elektroninėje laikmenoje.] *(taikoma, kai statybą leidžiantį dokumentą išima Užsakovas).*

## [...] [apmokėti už statybą leidžiančio dokumento išdavimą.] *(taikoma, kai užsakovas užsakyme nurodo, kad Tiekėjas apmoka už statybą leidžiančio dokumento išdavimą).*

## statinio projekto vykdymo priežiūros paslaugas teikti pagal STR nuostatas ir lankytis darbų vietoje ne rečiau kaip 1 kartą per mėnesį, laikantis suderinto su UŽSAKOVU Darbų atlikimo grafiko arba, esant būtinybei, UŽSAKOVO kvietimu;

## UŽSAKOVUI pareikalavus bei pagrindus poreikį, projekto vykdymo priežiūros metu teikti tarpines ataskaitas ir pateikti baigiamąją ataskaitą (pateikiama per vieną mėnesį nuo statybos užbaigimo akto surašymo dienos). Visos ataskaitos parengiamos lietuvių kalba dviem egzemplioriais ir pateikiamos UŽSAKOVUI;

## statinio projekto vykdymo priežiūros paslaugas teikti per visą statybos darbų vykdymo laikotarpį;

## vykdyti statybos rangos darbus pagal techninį darbo projektą, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad statybos rangos darbų priėmimo metu jie atitiks techniniame darbo projekte nustatytas savybes, normatyvinių dokumentų reikalavimus, bus atlikti be klaidų, kurios panaikintų arba sumažintų jų vertę arba tinkamumą techniniame darbo projekte numatytam panaudojimui;

## Pagal Kalendorinį darbų vykdymo grafiką pradėti, kokybiškai atlikti, laiku užbaigti ir perduoti UŽSAKOVUI visus Pirkimo sutartyje nurodytus Darbus ir ištaisyti defektus, nustatytus iki Darbų perdavimo UŽSAKOVUI ir (ar) per garantinį laikotarpį;

## savarankiškai apsirūpinti materialiniais ištekliais, reikalingais Pirkimo sutartyje numatytiems Darbams atlikti, Darbų vykdymui naudoti medžiagas, gaminius, atitinkančius projektinėje dokumentacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas ir gaminius, garantuoti tinkamą statybinių ir kitų medžiagų ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Garantuoti tinkamą statybos produktų ir įrenginių priėmimą, tikrinti jų atitikties dokumentus ir teikti juos techninės priežiūros vadovui, organizuoti jų sandėliavimą bei apsaugą;

## savo sąskaita sumokėti už suvartotą elektros energiją, vandenį ir kitas komunalines paslaugas;

## dalyvauti surašant Statybos užbaigimo aktą, pateikti visus reikiamus paaiškinimus, normatyviniuose dokumentuose ir techniniame darbo projekte nustatytą išpildomąją projektinę dokumentaciją, gaminių ir įrengimų techninius pasus, eksploatavimo instrukcijas ir kitus būtinus dokumentus. Imtis visų priemonių, kurios priklauso nuo jo valios, tam, kad būtų pašalinti bet kokie esami ir (arba) potencialūs trūkumai, dėl kurių nebūtų išduotas Statybos užbaigimo aktas ir (arba) kurie būtų nurodyti Statybos užbaigimo akte, Statybos užbaigimo komisijos protokoluose ir (arba) kituose su šiuo procesu susijusiuose dokumentuose. Vykdydamas šiame punkte numatytas prievoles, teikti nemokamas konsultacijas ir sprendinius, kurių pagrindu būtų šalinami bet kokie techninio darbo projekto defektai ir (arba) statinio statybos trūkumai, jeigu juos nulėmė netinkamas ir (arba) neišsamus techninis darbo projektas arba jo priedai;

## suteikti statybos rangos darbams Pirkimo sutartyje nurodytas garantijas;

## savo jėgomis bei sąskaita, gavus iš UŽSAKOVO atitinkamus leidimus ir (ar) įgaliojimus, atlikti visus Darbų suderinimus su valstybės ir (ar) savivaldos institucijomis, kitais asmenimis, gauti projekto rengimo privalomuosius dokumentus. Savo jėgomis bei sąskaita gauti pagal galiojančius teisės aktus Darbams reikalingus leidimus ir derinimus iš trečiųjų šalių, įforminti reikalingą vykdomąją dokumentaciją ir perduoti ją UŽSAKOVUI. Šalys aiškiai susitaria, kad visus Darbų atlikimo derinimo klausimus TIEKĖJAS privalo išspręsti savarankiškai jam UŽSAKOVO suteikiamų įgaliojimų ribose.

## teisės aktų nustatyta tvarka, atlikti visus veiksmus, kuriuos turi atlikti TIEKĖJAS, kad būtų tinkamai paruošta ir pateikta Statybos užbaigimo komisijai visą reikiama dokumentaciją vadovaujantis Lietuvos Respublikos teisės aktų reikalavimais, kuri reikalinga Statybos užbaigimo aktui parengti, bei dalyvauti oficialiose procedūrose;

## tuo atveju, jeigu nėra galimybės atlikti Pirkimo sutartyje numatytų Darbų pagal nustatytus Darbų atlikimo terminus, raštiškai apie tai informuoti UŽSAKOVĄ, nurodant konkrečias priežastis bei Darbų atlikimo terminų pažeidimo pašalinimo priemones;

## jeigu objektas dalyvauja Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje, išorinių sienų ir cokolio darbams turi būti naudojamos termoizoliacinės sistemos ir komplektai, atitinkantys Statybos techninio reglamento STR 2.04.01:2018 „Pastatų atitvaros. Sienos, stogai, langai ir išorinės įėjimo durys“ reikalavimus;

## inicijuoti projektinių sprendimų keitimą, papildymą ir taisymą tik gavus UŽSAKOVO raštišką sutikimą, o Kalendorinį darbų vykdymo grafiką keisti, pasirašant papildomus susitarimus;

## laiku ir tinkamai informuoti UŽSAKOVĄ apie atliktus Darbus bei apie atliktų Darbų priėmimo – perdavimo datą bei pateikti UŽSAKOVUI Aktus ir TIEKĖJO atliktų Darbų perdavimo Užsakovui aktą, išrašyti sąskaitas faktūras, kitą normatyvinių statybos dokumentų nurodytą statybos Darbų atlikimo dokumentaciją. UŽSAKOVUI paprašius papildomos informacijos, per 3 (tris) darbo dienas raštu pranešti apie darbų eigą bei rezultatus, pateikti kitą su techninio darbo projekto / techninio ir darbo projektų vykdymu susijusią informaciją;

## sudaryti sąlygas UŽSAKOVO atstovams, techniniam prižiūrėtojui, projekto vykdymo priežiūros vadovui bei valstybinių kontroliuojančių institucijų atstovams lankytis Darbų objekte bei susipažinti su visa Darbų dokumentacija;

## garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. TIEKĖJAS užtikrina, kad jo pasamdyti darbuotojai ir/arba tretieji asmenys, už kuriuos atsakingas TIEKĖJAS, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;

## saugoti atliktus Darbus ir reikmenis nuo sugadinimo ir vagystės, nuo meteorologinių sąlygų poveikio iki galutinio objekto perdavimo Užsakovui dienos. Pastatuose ar jų dalyje, kurioje atliekami Darbai, atsitiktinio žuvimo ar sugadinimo rizika tenka TIEKĖJUI iki Darbų užbaigimo pabaigos ir Darbų perdavimo-priėmimo aktų pasirašymo;

## savo sąskaita ištaisyti statybos rangos darbus, kurie dėl TIEKĖJO kaltės yra netinkamai įvykdyti ir neatitinkantys Pirkimo sutarties sąlygų bei projektinės dokumentacijos. Taip pat savo sąskaita ištaisyti atliktų Darbų (ir paslaugų) trūkumus ir defektus, išaiškėjusius ar atsiradusius pasibaigus Pirkimo sutarties vykdymo laikui, bet tebegaliojant statinio garantiniam laikotarpiui, UŽSAKOVUI pateikus raštišką pretenziją, per protingą terminą, suderintą su UŽSAKOVU, jeigu dėl defekto pobūdžio jie neturi būti pašalinti anksčiau;

## statybos rangos darbams naudoti tik naujas, Lietuvos Respublikos teisės aktų nustatyta tvarka sertifikuotas medžiagas, taip pat atitinkančius jiems keliamus Lietuvos Respublikos standartus ir normas;

## statybos rangos darbus atlikti tvarkingai, neteršiant teritorijos, kompaktiškai laikyti statybos atliekas bei išvežus jas iš teritorijos pateikti UŽSAKOVUI patvirtinančius dokumentus apie statybinio laužo, grunto išvežimą į tam specialiai skirtas vietas;

## esant būtinybei, nustatyta tvarka užsakyti ir gauti nutiestų inžinerinių tinklų geodezines nuotraukas ir apmokėti jų parengimo išlaidas;

## esant būtinybei, kartu su UŽSAKOVU suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą;

## pagal statybviečių įrengimo reikalavimus savo lėšomis įrengti laikinus aptvėrimus, o baigus statybos rangos darbus juos išardyti;

## užtikrinti, kad į statybvietę ir medžiagų saugojimo aikšteles ar vietas nepatektų pašaliniai asmenys;

## atsakyti už subtiekėjų (subrangovų) atliktus Darbus ir jų kokybę ar padarytą žalą;

## vykdyti visus teisėtus ir neprieštaraujančius Pirkimo sutarties nuostatoms raštiškus UŽSAKOVO nurodymus;

* + 1. atitikti teisės aktuose numatytus ir Darbų vykdymui privalomus kvalifikacijos reikalavimus;
		2. užtikrinti iš UŽSAKOVO sutarties vykdymo metu gautos ir su Pirkimo sutarties vykdymu susijusios informacijos konfidencialumą ir apsaugą;
		3. nenaudoti UŽSAKOVO pavadinimo jokioje reklamoje, leidiniuose ar kt. be išankstinio raštiško UŽSAKOVO sutikimo;

## atlyginti nuostolius UŽSAKOVUI dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekių pavadinimų ar prekių ženklų naudojimo, išskyrus atvejus, kai toks pažeidimas atsiranda dėl UŽSAKOVO kaltės.

# Šalių atsakomybė

## UŽSAKOVAS, vėluojantis apmokėti už atliktus Darbus be pateisinamos priežasties, moka 0,05 procento delspinigių už kiekvieną pavėluotą dieną nuo vėluojamos sumokėti sumos.

## UŽSAKOVAS, vėluojantis priimti statybos rangos darbus (pasirašyti Aktus ir grąžinti juos Tiekėjui), ar pateikti raštu pretenzijas dėl netinkamo statybos rangos darbų atlikimo), moka 0,05 procento delspinigių už kiekvieną pavėluotą dieną nuo vėluojamų priimti statybos rangos darbų kainos.

## UŽSAKOVAS nevykdantis ar netinkamai vykdantis Pirkimo sutartį, privalo atlyginti dėl tokių jo veiksmų (neveikimo) TIEKĖJO patirtus nuostolius.

## Pirkimo sutartį nutraukus dėl TIEKĖJO esminio Pirkimo sutarties pažeidimo, Pirkimo sutarties įvykdymo užtikrinimas TIEKĖJUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.

## Jei TIEKĖJAS nutraukia visus ar dalį Pirkimo sutartyje numatytų Darbų be pateisinamos priežasties, Pirkimo sutarties įvykdymo užtikrinimas TIEKĖJUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.

## TIEKĖJUI nepradėjus taisyti defektų pagal techninės arba projekto vykdymo priežiūros vykdytojų raštiškus reikalavimus dėl atliktų Darbų kokybės ilgiau negu per 3 (tris) darbo dienas, o esant pagrįstiems TIEKĖJO argumentams per technologiškai būtiną laiką, Pirkimo sutarties įvykdymo užtikrinimas TIEKĖJUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.

## Jeigu TIEKĖJAS, suderintu su UŽSAKOVU laiku nepašalina defektų, UŽSAKOVO nustatytų per garantinį laiką, jis atlygina UŽSAKOVO išlaidas, susijusias su defektų šalinimu.

## Jei UŽSAKOVAS pasinaudoja Pirkimo sutarties įvykdymo užtikrinimu arba baigiasi jo galiojimo laikas, TIEKĖJAS, privalo per 5 (penkias) darbo dienas pateikti naują Pirkimo sutarties įvykdymo užtikrinimą 7.1 p. nurodytomis sąlygomis.

## Jeigu Darbai buvo sustabdyti Šalių raštišku susitarimu, ir Darbų vykdymas atnaujinamas, Pirkimo sutarties įvykdymo užtikrinimo dokumento galiojimas turi būti pratęsiamas ir turi galioti iki bus pateiktas Defektų ištaisymo garantiniu laikotarpiu užtikrinimas, kaip numatyta Pirkimo sutarties 7.1 punkte. TIEKĖJAS per 5 (penkias) darbo dienas nuo šio Šalių susitarimo pasirašymo dienos privalo pateikti Pirkimo sutarties įvykdymą užtikrinantį dokumentą. TIEKĖJUI per šiame punkte ir 7.5 punkte nustatytą terminą nepateikus tinkamo Pirkimo sutarties įvykdymą užtikrinančio dokumento, TIEKĖJUI taikoma 0,03 procento delspinigių už kiekvieną pavėluotą dieną pateikti Pirkimo sutarties įvykdymą užtikrinantį dokumentą nuo Pirkimo sutarties kainos. UŽSAKOVAS, siekdamas apginti savo teisėtus interesus, gali atlikti neapmokėtų sumų įskaitymus į delspinigius.

## [TIEKĖJUI vėluojant atlikti Darbus ar juos atlikus nekokybiškai, su trūkumais (defektais), taip pat vilkinant Darbus dėl TIEKĖJO kaltės, jis privalo mokėti 0,03 procento delspinigių už kiekvieną pradelstą dieną nuo Pirkimo sutarties kainos] *(taikoma, kai kainos ir kokybės santykio vertinimui nepasirenkamas „Darbų atlikimo termino“ vertinimo kriterijus);*

[TIEKĖJUI vėluojant atlikti Darbus per Pirkimo sutartyje numatytą Darbų atlikimo terminą dėl TIEKĖJO kaltės, jis privalo sumokėti 3 procentų dydžio baudą nuo Pirkimo sutarties kainos] *(taikoma, kai kainos ir kokybės santykio vertinimui pasirenkamas „Darbų atlikimo termino“ vertinimo kriterijus ir TIEKĖJAS pasiūlo trumpesnį nei Užsakovo nurodytas darbų atlikimo terminą);*

## TIEKĖJUI vėluojant pataisyti techninį darbo projektą pagal ekspertizės metu gautas pastabas, jis privalo mokėti 0,03 procento delspinigių už kiekvieną pradelstą dieną nuo techninio darbo projekto parengimo paslaugų kainos su PVM.

## Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį.

# Pirkimo sutarties pakeitimai ir pataisymai

## Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka:

## Darbų atlikimo terminai gali būti keičiami vadovaujantis Pirkimo sutarties 4 skyriuje nustatytomis sąlygomis ir tvarka bei 10.1.4 ir 10.1.5 punktu;

## Pirkimo sutarties kaina ir Pradinės Pirkimo sutarties vertė gali būti keičiama Pirkimo sutarties 3 skyriuje nustatytomis sąlygomis ir tvarka;

## kitais Pirkimo sutartyje numatytais atvejais ir tvarka;

## Viešųjų pirkimų įstatyme nustatytomis sąlygomis ir tvarka, jeigu Pirkimo sutarties sąlygų keitimas nenumatytas Pirkimo sutartyje;

## Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Darbų atlikimo sąlygos ir terminai Pirkimo sutarties vykdymo metu gali būti keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam Pirkimo sutarties šalies veiklos organizavimui.  Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 5 (penkias) darbo dienas informuoti apie tai kitą Pirkimo sutarties šalį. Pakeistos Darbų atlikimo sąlygos tokiais atvejais taikomi laikinai, iki bus taikomos veiklą ribojančios priemonės.

## Pirkimo sutarties vykdymo metu TIEKĖJAS gali keisti Pirkimo sutartyje nurodytus ir/ar pasitelkti naujus subtiekėjus (subrangovus). Keičiančiojo ar naujai pasitelkiamo subtiekėjo (subrangovo) kvalifikacija turi būti pakankama Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas (subrangovas) turi neturėti pašalinimo pagrindų. Apie keičiamus ir (ar) naujai pasitelkiamus subtiekėjus (subrangovus) TIEKĖJAS turi iš anksto raštu informuoti UŽSAKOVĄ nurodant subtiekėjo (subrangovo) keitimo ir/ar pasitelkimo priežastis kartu pateikiant šalių papildomo susitarimo prie Pirkimo sutarties projektą ir dokumentus, įrodančius subtiekėjo (subrangovo) kvalifikaciją (turi teisę verstis ta veikla, kuriai jis yra pasitelkiamas arba atitinka kitus pirkimo dokumentuose nustatytus kvalifikacinius reikalavimus, keliamus subtiekėjams (subrangovams), jeigu buvo remtasi jų pajėgumais pagrindžiant atitiktį kvalifikacijos reikalavimams) ir pašalinimo pagrindų nebuvimą, o UŽSAKOVAS privalo per 4 darbo dienas nuo kreipimosi gavimo dienos pritarti ir pasirašyti pateiktą šalių papildomą susitarimą prie Pirkimo sutarties arba motyvuotai nepritarti subtiekėjo (subrangovo) pakeitimui ar naujo subtiekėjo (subrangovo) pasitelkimui.

## Pirkimo sutarties vykdymo metu TIEKĖJAS gali keisti Pirkimo sutartyje nurodytus ir/ar pasitelkti naujus specialistus. Keičiančiojo ar naujai pasitelkiamo specialisto kvalifikacija turi būti pakankama Pirkimo sutarties užduoties įvykdymui. Apie keičiamus ir (ar) naujai pasitelkiamus specialistus TIEKĖJAS turi iš anksto raštu informuoti UŽSAKOVĄ nurodant specialisto keitimo ir/ar pasitelkimo priežastis kartu pateikiant šalių papildomo susitarimo prie Pirkimo sutarties projektą ir dokumentus, įrodančius specialisto kvalifikaciją (turi teisę verstis ta veikla, kuriai jis yra pasitelkiamas), o UŽSAKOVAS privalo per 4 darbo dienas nuo kreipimosi gavimo dienos pritarti ir pasirašyti pateiktą šalių papildomą susitarimą prie Pirkimo sutarties arba motyvuotai nepritarti specialisto pakeitimui ar naujo specialisto pasitelkimui;

## UŽSAKOVUI nustačius viešuosius pirkimus reglamentuojančiuose teisės aktuose numatytus TIEKĖJO pasitelkto ar planuojamo pasitelkti subtiekėjo pašalinimo pagrindus, UŽSAKOVAS reikalauja TIEKĖJO per 10 darbo dienų tokį subtiekėją pakeisti kitu.

## Visi Pirkimo sutarties pakeitimai bei juos sąlygojusios aplinkybės įforminami atskiru rašytiniu Šalių sutarimu.

# Pirkimo sutarties nutraukimas prieš terminą

## UŽSAKOVAS ir TIEKĖJAS turi teisę, įspėjęs kitą Šalį prieš protingą terminą, o šiam suėjus ir papildomai įspėjus prieš 10 (dešimt) dienų, vienašališkai (be teismo) nutraukti Pirkimo sutartį dėl esminio jos pažeidimo bei kitais šios Pirkimo sutarties 11.2 – 11.4 punktuose numatytais atvejais. Nutraukus Pirkimo sutartį dėl esminio šios sutarties pažeidimo, UŽSAKOVAS, vadovaudamasis viešuosius pirkimus reglamentuojančių teisės aktų nustatyta tvarka, įtraukia TIEKĖJĄ į Nepatikimų tiekėjų sąrašą. Esminiais pažeidimais iš TIEKĖJO pusės bus laikomi pažeidimai:

11.1.1. kai ilgiau kaip 1 mėn. iš eilės nevykdomi Darbai pagal Kalendorinį darbų vykdymo grafiką (priedas Nr. 3) dėl TIEKĖJO kaltės, išskyrus galutinį Darbų atlikimo terminą;

11.1.2. kai kompetentingų institucijų sprendimu nustatyta, kad šiurkščiai pažeidžiama darbo sauga ar statybos techniniai reglamentai, sukeliant grėsmę statybos proceso dalyviams, trečiųjų asmenų saugumui ar gamtai;

11.1.3. [TIEKĖJUI vėluojant atlikti Darbus per Pirkimo sutartyje numatytą Darbų atlikimo terminą dėl TIEKĖJO kaltės ir per 2 mėn. nuo Pirkimo sutartyje numatyto termino pabaigos Tiekėjui neužbaigus Darbų]; *taikoma, kai kainos ir kokybės santykio vertinimui nepasirenkamas „Darbų atlikimo termino“ vertinimo kriterijus)*

11.1.4. [TIEKĖJUI vėluojant atlikti Darbus per Pirkimo sutartyje numatytą Darbų atlikimo terminą dėl TIEKĖJO kaltės ir ilgiau kaip 15 (penkiolika) kalendorinių dienų nuo Pirkimo sutartyje numatyto termino pabaigos Tiekėjui neužbaigus Darbų]; *taikoma, kai kainos ir kokybės santykio vertinimui pasirenkamas „Darbų atlikimo termino“ vertinimo kriterijus ir TIEKĖJAS įsipareigoja Darbus atlikti per trumpesnį nei UŽSAKOVO numatytas Darbų atlikimo terminą)*

## 11.1.5. [kai Defektų ištaisymo papildomam laikotarpiui įsipareigojimų įvykdymas yra užtikrinamas trumpesniu papildomu terminu nei TIEKĖJAS pasiūlė konkretaus užsakymo metu ir numatyta Pirkimo sutartyje ir UŽSAKOVUI paprašius šis trūkumas per nurodytą terminą neištaisomas] *taikoma, kai kainos ir kokybės santykio vertinimui pasirenkamas „Papildomo garantinio laikotarpio įsipareigojimų įvykdymo užtikrinimo termino“ vertinimo kriterijus*

11.1.6. [kai Defektų ištaisymo papildomu garantiniu laikotarpiu įsipareigojimų įvykdymas yra užtikrinamas mažesne papildoma verte nei Tiekėjas pasiūlė konkretaus užsakymo metu ir numatyta Pirkimo sutartyje ir UŽSAKOVUI paprašius šis trūkumas per nurodytą terminą neištaisomas] *taikoma, kai kainos ir kokybės santykio vertinimui pasirenkamas „Papildomo garantinio laikotarpio įsipareigojimų įvykdymo užtikrinimo vertės“ vertinimo kriterijus*

11.1.7. kai TIEKĖJO paskirto statinio statybos vadovo/specialiųjų statybos darbų vadovo (-ų) / projekto vadovo/ projekto dalies (-ių) vadovo (-ų) kvalifikacija yra netinkama, t. y. neatitinka teisės aktuose ir pirkimo dokumentuose nustatytų reikalavimų ir UŽSAKOVUI pareikalavus per UŽSAKOVO nustatytą 5 (penkių) darbo dienų terminą TIEKĖJAS nepakeičia tinkamos kvalifikacijos statinio statybos vadovu/ specialiųjų statybos darbų vadovu (-ais)/ projekto vadovu/ projekto dalių vadovu (-ais);

11.1.8. TIEKĖJAS ilgiau kaip 5 dienas nepateikia naujo Pirkimo sutarties įvykdymo užtikrinimo, kaip reikalaujama Pirkimo sutartyje.

## UŽSAKOVAS turi teisę vienašališkai nutraukti Pirkimo sutartį ir (ar) sutartį, kuria keičiama Pirkimo sutartis, jeigu:

## TIEKĖJUI iškeliama bankroto byla;

## po raštiško UŽSAKOVO įspėjimo TIEKĖJAS daugiau nei mėnesį nevykdo statybos rangos darbų kokybės užtikrinimo reikalavimų ar kitų Pirkimo sutarties sąlygų arba po raštiško UŽSAKOVO įspėjimo jas dar kartą pažeidžia;

## Pirkimo sutarties įvykdymo užtikrinimą [banko garantiją arba draudimo bendrovės laidavimo raštą] išdavęs subjektas negali įvykdyti savo įsipareigojimų, o TIEKĖJAS, UŽSAKOVUI raštu pareikalavus per nustatytą terminą nepateikia naujo Pirkimo sutarties įvykdymo užtikrinimo tomis pačiomis sąlygomis, kaip ir ankstesnysis. Iki kol bus pateiktas reikalaujamas užtikrinimas, UŽSAKOVAS turi teisę sumą, lygią Pirkimo sutarties užtikrinimo įvykdymui, išskaičiuoti (sulaikyti) iš galutinio atsiskaitymo už Darbus;

## Pirkimo sutartis buvo pakeista, pažeidžiant Viešųjų pirkimų įstatymo nuostatas, reglamentuojančias sutarties pakeitimo sąlygas ir tvarką;

## kitais Pirkimo sutartyje ir Viešųjų pirkimų įstatyme numatytais atvejais.

## TIEKĖJAS turi teisę vienašališkai nutraukti Pirkimo sutartį ir pareikalauti atlyginti nuostolius, jeigu:

##  UŽSAKOVAS be pateisinamų priežasčių vėluoja apmokėti ilgiau kaip 20 (dvidešimt) kalendorinių dienų nuo Pirkimo sutartyje 5.12, 5.13 ir 5.14 punktuose nurodytų terminų;

## UŽSAKOVAS be pateisinamų priežasčių neatlieka nuo jo priklausančių veiksmų, dėl ko negalima tęsti Darbų daugiau kaip 30 (trisdešimt) kalendorinių dienų iš eilės.

## Jeigu Darbai sustabdomi ilgiau nei 90 (devyniasdešimt) dienų, kiekviena Pirkimo sutarties šalis gali vienašališkai nutraukti Pirkimo sutartį, pranešdama apie tai kitai šaliai raštu Pirkimo sutartyje nustatyta tvarka.

## UŽSAKOVUI arba TIEKĖJUI vienašališkai nutraukus Pirkimo sutartį TIEKĖJAS privalo perduoti iki Pirkimo sutarties nutraukimo datos atliktus Darbus, Šalims pasirašant Aktą ir Darbų perdavimo UŽSAKOVUI aktą. UŽSAKOVAS privalo apmokėti tik už tinkamai atliktus Darbus, iš mokėtinų sumų išskaičiuojant netesybas ir nuostolius, jeigu Pirkimo sutartis nutraukiama dėl TIEKĖJO kaltės.

# Nenugalimos jėgos aplinkybės

## Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie aplinkybes bei jų poveikį įsipareigojimų vykdymui.

## Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).

## Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei UŽSAKOVAS raštu nenurodo kitaip, TIEKĖJAS toliau vykdo savo įsipareigojimus pagal Pirkimo sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

## TIEKĖJAS patvirtina, kad jis nežino apie nenugalimos jėgos aplinkybes (force majeure), kurių Pirkimo sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Pirkimo sutartyje nustatytų įsipareigojimų.

## Jeigu Pirkimo sutarties Šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Pirkimo sutartis būtų tinkamai įvykdyta, Pirkimo sutarties Šalies nesugebėjimas įvykdyti Pirkimo sutartyje numatytų įsipareigojimų nebus traktuojamas kaip Pirkimo sutarties pažeidimas ar Pirkimo sutarties įsipareigojimų nevykdymas. Pagrindas atleisti Pirkimo sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

## Jei nenugalimos jėgos (force majeure) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Pirkimo sutarties įvykdymo termino pratęsimo, kuris dėl minėtųjų aplinkybių gali būti TIEKĖJUI suteiktas, bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# Ginčų sprendimas

## Visus ginčus, klausimus ar nesutarimus dėl Pirkimo sutarties sąlygų, kurie gali atsirasti vykdant Pirkimo sutartį taip pat dėl to, kas neaptarta Pirkimo sutartyje, Šalys susitaria spręsti ir Pirkimo sutartį aiškinti vadovaudamosi Lietuvos Respublikos civiliniu kodeksu bei Lietuvos Respublikos viešuosius pirkimus reglamentuojančiais teisės aktais.

## Šalys susitaria, kad kiekvienas ginčas, nesutarimas ar reikalavimas, kylantis iš Pirkimo sutarties ar su ja susijęs, turi būti sprendžiamas derybų būdu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 20 (dvidešimt) kalendorinių dienų, tai Šalys susitaria spręsti juos Lietuvos Respublikos įstatymų nustatyta tvarka Lietuvos Respublikos teismuose.

# Pirkimo sutarties galiojimo sąlygos

## Pirkimo sutartis įsigalioja nuo šalių Pirkimo sutarties pasirašymo dienos ir kai TIEKĖJAS pateikia UŽSAKOVUI reikalaujamą Pirkimo sutarties įvykdymo užtikrinimą. TIEKĖJUI per 5 darbo dienas nepateikus reikalaujamo Pirkimo sutarties įvykdymo užtikrinimo, laikoma, kad TIEKĖJAS atsisakė sudaryti Pirkimo sutartį.

## Pirkimo sutartis galioja iki visiško Pirkimo sutarties šalių įsipareigojimų įvykdymo.

## Jeigu kurios nors Pirkimo sutarties sąlygos paskelbiamos negaliojančiomis, kitos Pirkimo sutarties sąlygos lieka ir toliau galioti, jeigu jų negaliojimas nedaro kitos Pirkimo sutarties dalies tolesnį vykdymą neįmanomą.

# Baigiamosios nuostatos

## Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

## Visi su Pirkimo sutartimi susiję pranešimai, prašymai, kiti dokumentai ar susirašinėjimas yra siunčiami elektroniniu paštu, įteikiami pasirašytinai, jų originalus visais atvejais įteikiant kitai Šaliai asmeniškai ar siunčiant registruotu ar kurjeriniu paštu, kiekvienam iš jų Pirkimo sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas elektroniniu paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.

## Pirkimo sutartis sudaroma lietuvių kalba. Kiekviena Šalis padengs savo išlaidas, susijusias su Pirkimo sutarties sudarymu, Pirkimo sutarties pasirašymu, ir vykdymu, išskyrus atvejus, aiškiai nurodytus Pirkimo sutartyje.

## Bet kokius mokesčius, kuriais gali būti apmokestinamos sumos, kurias gauna TIEKĖJAS arba UŽSAKOVAS Pirkimo sutarties pagrindu, privalės sumokėti atitinkamai pats TIEKĖJAS arba UŽSAKOVAS.

## Pirkimo sutartis sudaroma 2 (dviem) vienodą juridinę galią turinčiais egzemplioriais – po vieną kiekvienai iš Šalių.

* 1. Jeigu pirkimo vykdymo metu nebuvo tikrinama TIEKĖJO kvalifikacija dėl teisės verstis atitinkama veikla arba buvo tikrinama ne visa apimtimi, TIEKĖJAS įsipareigoja UŽSAKOVUI, kad Pirkimo sutartį vykdys tik tokią teisę turintys asmenys.

## TIEKĖJO apskaita privalo būti vedama taip, kad būtų galima įvertinti pateiktų apmokėjimui pagal Pirkimo sutartį sąskaitų faktūrų teisingumą. Visi sąnaudas ir pajamas pagal Pirkimo sutartį patvirtinantys dokumentai turi būti saugomi 10 (dešimt) metų nuo galutinio mokėjimo pagal Pirkimo sutartį.

# Pirkimo sutarties dokumentai

## Prie Pirkimo sutarties pridedami šie priedai, kurie yra neatskiriama Pirkimo sutarties dalis. Nustatomas toks dokumentų (jų dalių) pirmumas, t. y. kiekvienas paskesnės eilės dokumentas turi žemesnę teisinę galią nei prieš jį nurodytas dokumentas:

## Pirkimo dokumentų B dalis „Daugiabučių namų atnaujinimo (modernizavimo) rangos darbų su projektavimo paslaugomis techninė specifikacija“.

## Pirkimo sutarties priedas Nr. 2. Užsakymo sąlygos ir TIEKĖJO pasiūlymas konkursui.

##  Viešosios įstaigos Būsto energijos taupymo agentūros patvirtintas investicijų planas.

* + 1. Užsakovo pateikta projektavimo (techninė) užduotis.
		2. Techninis darbo projektas su statyba leidžiančiu dokumentu.

## Pirkimo sutarties priedas Nr. 3. Kalendorinis darbų vykdymo grafikas.

## Pirkimo sutarties įvykdymo užtikrinimo dokumentai.

## Draudimo polisai.

## Pirkimo sutarties priedas Nr. 1. Atliktų statybos rangos darbų akto forma.

## Pirkimo sutarties priedas Nr. 4. Bendros pasiūlymo kainos išskaidymo pagal priemones forma.

# Pirkimo sutarties šalių rekvizitai ir parašai

|  |  |  |
| --- | --- | --- |
| UŽSAKOVAS |  | TIEKĖJAS |
| Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |  | [Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |
| [Atsakingas asmuo/asmenys:][Vardas, pavardė, pareigos][Tel.] Už Pirkimo sutarties/jos pakeitimų paskelbimą atsakingas asmuo:[Vardas, pavardė, pareigos] |  | [Atsakingas asmuo/asmenys:][Vardas, pavardė, pareigos][Tel.] |
| Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO LT pirkimo numeris] priedas Nr. 1**

**ATLIKTŲ STATYBOS RANGOS DARBŲ akto FORMA** Nr. \_\_\_\_\_\_

[Data]

Ataskaitinis laikotarpis nuo [Data] iki [Data]

**TIEKĖJAS:**

**UŽSAKOVAS:**

**Objektas:**

**Pirkimo sutarties [Data] ir Nr.: [Numeris].**

Šiuo aktu patvirtinama, kad ataskaitiniu laikotarpiu TIEKĖJAS įvykdė savo įsipareigojimus pagal aukščiau nurodytos Pirkimo sutarties \_\_\_\_\_\_\_\_\_\_\_\_ mėnesį. TIEKĖJAS atliko UŽSAKOVUI šiuos Darbus:

Sumos pateikiamos eurais

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Darbų pavadinimas | Sutartinis darbų kiekis | Sutartas mato vnt. įkainis Eur (be PVM) | Sutarta darbų kaina Eur (be PVM) | Atlikta Darbų nuo statybos pradžios įskaitant ataskaitinį laikotarpį | Atlikta Darbų nuo statybos pradžios iki ataskaitinio laikotarpio  | Atlikta Darbų per ataskaitinį laikotarpį |
| Proc. | Suma  | Proc. | Suma  | Proc. | Suma  |
|  |  |  |  |  |   |   |   |   |   |   |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **Suma be PVM:** |   |   |   |   |   |   |
| PVM [tarifas] suma |   |   |   |   |   |   |
| **Suma su PVM:** |   |  |   |  |   |  |
| **Suma mokėjimui:** |  |  |

Šis aktas neatleidžia TIEKĖJO bei UŽSAKOVO nuo kitų sutartinių įsipareigojimų pagal aukščiau nurodytą Pirkimo sutartį vykdymo.

**Pastaba. Objektas dalyvauja Lietuvos Respublikos Vyriausybės patvirtintoje daugiabučių namų atnaujinimo modernizavimo) programoje, todėl atliktų darbų aktai privalomai turi būti užpildomi išskaidant atliktus darbus pagal Energinį efektyvumą didinančias priemones ir kitas priemones identiškai pasiūlymo kainos išskaidymui. Taip pat būtina nurodyti Projekto administratorių, atliktų darbų kiekį procentine išraiška. Atliktų statybos rangos darbų aktus papildomai pasirašo VšĮ Būsto energijos taupymo agentūros arba Savivaldybės, atsakingas už Projekto įgyvendinimą, darbuotojas. Teisės aktais pakeitus ATLIKTŲ STATYBOS RANGOS DARBŲ akto FORMą, už atliktus darbus turi būti pasirašoma aktuali šio akto forma.**

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas]Atstovaujantis asmuo |  | [Pavadinimas]Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:A.V. |  | Data:A.V. |
| Techninės priežiūros atstovas |  |  |
| Vardas,pavardė: |  |  |  |
| Pareigos: |  |  |  |
| Parašas: |  |  |  |
| Data:A.V. |  |  |  |

**Pirkimo sutarties [CPO LT pirkimo numeris] priedas Nr. 2**

**UŽSAKYTŲ DARBŲ SĄRAŠAS IR TIEKĖJO PASIŪLYMAS KONKURSUI**

[pasiūlymo pateikimo data ir laikas]

**Užsakymo sąlygos:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Konkurso trukmė [...] | Pirkimo sutarties sudarymo trukmė[...] | Ar statybą leidžiantį dokumentą, Užsakovui įgaliojus, privalo gauti tiekėjas (Užsakovo vardu, pastarajam atlikus visus veiksmus, kuriuos gali atlikti tik užsakovas)[...] | Kuris subjektas (Užsakovas ar Tiekėjas) apmoka už statybą leidžiančio dokumento išdavimą:[...] | Reikalaujamas parengtos dokumentacijos (techninio darbo projekto) popierinių egzempliorių skaičius[...] | Kuris subjektas (užsakovas ar tiekėjas) saugos parengtos dokumentacijos (techninio darbo projekto) originalą [...] | Konkretaus pirkimo techninio darbo projekto (įskaitant projekto vykdymo priežiūrą) parengimo paslaugų maksimali kaina Eur su visais mokesčiais[...] | Konkretaus pirkimo statybos rangos darbų maksimali kaina Eur su visais mokesčiais[...] | Darbų atlikimo terminas[...] | Pirkimo sutarties kaina Eur su PVM[...] |

|  |
| --- |
| **Statybos objekto duomenys** |
| Pastato paskirtis | [...] |
| Pastato kadastro bylos Nr. | [...] |
| Daugiabučio namo naudingasis plotas kv. metrais. | [...] |
| Ar reikalinga parengti kadastrinę bylą | [...] |
| Ar Užsakovas suteiks Tiekėjui prisijungimus elektros energijai | [...] |
| Ar Užsakovas suteiks Tiekėjui prisijungimus vandeniui | [...] |
| Ar Užsakovas suteiks Tiekėjui prisijungimus nuotekoms | [...] |
| Ar Tiekėjas turi įrengti informacinį stendą | [...] |

UŽSAKOVO pavadinimas: [...]

**[UŽSAKOVAS patvirtina, kad prieš skelbiant pirkimą CPO LT Elektroniniame kataloge, jis įsitikino, kad avansui sumokėti bus suteiktas lengvatinis kreditas arba jis turi kitų lėšų.]** *(taikoma, kai pasirenkama avansinis mokėjimas)*

**Objektas dalyvauja Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje**

|  |  |  |
| --- | --- | --- |
| **Projekto pavadinimas pagal statybos techninį reglamentą ir statybos objekto adresas** | **A -**Techninio darbo projekto parengimo paslaugų kaina (Eur be PVM) | [...] |
| [...] | **B** - Projekto vykdymo priežiūros paslaugų kaina (Eur be PVM) | [...] |
| **C -** Statybos rangos darbų kaina (Eur be PVM) | [...] |
| **Tiekėjo pasiūlymo kaina (A+B+C) (Eur be PVM)** | [...] |
| **(D)** **21 % PVM** | [...] |
| **Tiekėjo pasiūlymo kaina (A+B+C+D) (Eur su PVM)** | [...] |

**Kontaktinis asmuo, įpareigotas suteikti galimybę apžiūrėti objektą (vardas, pavardė, pareigos, tel. Nr., el. paštas):** [...]

**Užsakovo nurodytas už Pirkimo sutarties vykdymo priežiūrą atsakingas asmuo (vardas, pavardė, pareigos, tel. Nr., el. paštas):** [...]

**Užsakovo nurodytas už Pirkimo sutarties/ jos pakeitimų paskelbimą atsakingas asmuo (vardas, pavardė, pareigos, tel. Nr., el. paštas):** [...]

**Pasiūlymą pateikęs TIEKĖJAS (arba Partnerių grupės pagrindinis partneris):** [...]

**Pasiūlymą pateikęs naudotojas:** [...]

**[ELEKTRONINIAME KATALOGE TIEKĖJO NURODYTI DEFEKTŲ IŠTAISYMO GARANTINIAM LAIKOTARPIUI ĮSIPAREIGOJIMŲ ĮVYKDYMO UŽTIKRINIMO DUOMENYS]**

|  |  |
| --- | --- |
| Defektų ištaisymo garantiniu laikotarpiu įsipareigojimų įvykdymo užtikrinamo papildoma vertė, eurais | Defektų ištaisymo garantiniu laikotarpiu įsipareigojimų įvykdymo užtikrinimo papildomas terminas, metais |
| [...] | [...] |

\_\_\_\_\_\_\_\_\_\_\_\_\_\_\_\_\_\_\_\_\_\_

**Pirkimo sutarties [CPO LT pirkimo numeris] priedas Nr. 3**

|  |
| --- |
| **KALENDORINIS DARBŲ VYKDYMO GRAFIKAS[[1]](#footnote-1)** |
|  |  |  |  |  |  |  |  |
| **Pirkimo Nr.:** |  |  |  |  |  |  |
| **[CPO LT pirkimo numeris]** |  |  |  |  |  |  |
|  |  |  |  |  |  |  |  |
| **UŽSAKOVAS:** |  |  |  |  |  |  |
| **[Pavadinimas]** |  |  |  |  |  |  |
|  |  |  |  |  |  |  |  |
| **TIEKĖJAS:** |  |  |  |  |  |  |
| **[Pavadinimas]** |  |  |  |  |  |  |
|  |  |  |  |  |  |  |  |
| **Objekto adresas:** |  |  |  |  |  |  |
| **[Gatvė, miestas, kodas]** |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **Eil.nr.** | **Techninio darbo projekto parengimas, projekto vykdymo priežiūra ir darbai pagal parengtą ir suderintą techninį darbo projektą** | **Skirstytina suma** **(Eur be PVM)** | **Neišskirstyta** **suma** **(Eur be PVM)** | **1 mėn.** | **n mėn.** |  |  |
| **1** |  |  |  |  |  |  |  |
| **n** |  |  |  |  |  |  |  |
|  |  |  |  |  |  |  |  |
|  |  |  |  |  |
|  |  |  |  |  |
| UŽSAKOVAS |  | TIEKĖJAS |
| [Pavadinimas]Atstovaujantis asmuo |  | [Pavadinimas]Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO LT pirkimo numeris] priedas Nr. 4**

**BENDROS PASIŪLYMO KAINOS IŠSKAIDYMAS PAGAL PRIEMONES, ATITINKANČIAS NUMATYTOMS ĮGYVENDINTI KONKRETAUS OBJEKTO INVESTICIJŲ PLANE FORMA**

**ENERGINĮ EFEKTYVUMĄ DIDINANČIOS PRIEMONĖS**

|  |  |  |  |  |
| --- | --- | --- | --- | --- |
| **1. Energinio efektyvumo priemonės\*** | **Matavimo vienetas** | **Kiekis** | **Vieneto kaina Eur** | **Kaina Eur** |
| **<Užsakyta energinio efektyvumo priemonė >\*** |  |  |  | **<...>** |
| **<Užsakyta energinio efektyvumo priemonė >\*** |  |  |  | **<...>** |
| **VISO (Eur be PVM):** |  |  |  | **<...>** |
| **PVM (21 proc.):** |  |  | **<...>** |
| **VISO (Eur su PVM):** |  |  | **<...>** |

**\* Eilutėse nurodykite pasiūlymo kainos dalį, tenkančią pagal konkrečią energinį efektyvumą didinančią priemonę, palikite reikiamą kiekį eilučių;**

**KITOS PRIEMONĖS**

|  |  |  |  |  |
| --- | --- | --- | --- | --- |
| **2. Kitos priemonės\*\*** | **Matavimo vienetas** | **Kiekis** | **Vieneto kaina Eur** | **Kaina** **Eur** |
| **<Užsakyta ne energinio efektyvumo priemonė >\*** |  |  |  | **<...>** |
| **<Užsakyta ne energinio efektyvumo priemonė >\*** |  |  |  | **<...>** |
| **VISO (Eur be PVM):** |  |  |  | **<...>** |
| **PVM (21 proc.):** |  |  | **<...>** |
| **VISO (Eur su PVM):** |  |  | **<...>** |

**\*\* Eilutėse nurodykite pasiūlymo kainos dalį, tenkančią pagal konkrečias kitas priemones, palikite reikiamą kiekį eilučių;**

**SUVESTINĖ LENTELĖ**

|  |  |  |  |  |
| --- | --- | --- | --- | --- |
| **Modernizuojamas objektas** **<nurodykite adresą>**[...] | **Darbai** | **EUR be PVM** | **21 % PVM** | **EUR su PVM** |
| Techninio darbo projekto parengimo paslaugos  | **<...>** | **<...>** | **<...>** |
| Projekto vykdymo priežiūros paslaugos  | **<...>** | **<...>** | **<...>** |
| Statybos rangos darbai  | **<...>** | **<...>** | **<...>** |
| **VISO** | **<...>** |

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas]Atstovaujantis asmuo |  | [Pavadinimas]Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pastabos:**

**1. TIEKĖJAS ir UŽSAKOVAS prisiima atsakomybę už bendros pasiūlymo kainos, atitinkančios Pirkimo sutarties [CPO LT pirkimo numeris], išskaidymą.**

**2. Valstybės remiamos daugiabučių namų atnaujinimo (modernizavimo) priemonės nurodytos Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje.**

1. Teisės aktais pakeitus KALENDORINĮ DARBŲ VYKDYMO GRAFIKĄ, turi būti pasirašoma aktuali šio grafiko forma. Ją galima rasti paspaudus šią nuorodą <http://www.betalt.lt/veiklos-sritys/programos/daugiabuciu-namu-atnaujinimo-modernizavimo-programa/102/?c-50/t-118>. [↑](#footnote-ref-1)